Obrtnička škola Bjelovar

Dr. Ante Starčevića 24, 43000 Bjelovar

U Bjelovaru, 31. ožujka 2025.

**Natječaj za prijavu učenika Obrtničke škole Bjelovar za kratkoročnu mobilnost (stručnu praksu) u Erasmus+ projektu Obrtnici bez granica - 2024-1-HR01-KA121-VET-000236383**

Obrtnička škola Bjelovar

objavljuje

Natječaj za prijavu na kratkoročnu mobilnost (stručnu praksu) u Vitalis Gut Wehlitz, Schkeuditz u Njemačkoj od 22. lipnja 2025. do 5. srpnja 2025.

Na ovaj se natječaj mogu prijaviti učenici 2.c i 3.c razreda, zanimanje CNC operater.

Povjerenstvo će od prijavljenih učenika izabrati 7 učenika, 6 kandidata koji će pohađati stručnu praksu u Njemačkoj i 1 učenika koji će biti rezerva u slučaju spriječenosti nekog od izabranih kandidata.

**Prijava na natječaj treba sadržavati:**

* ispravno i potpuno ispunjenu prijavnicu,
* životopis u Europass formatu ([EUROPASS](https://europa.eu/europass/eportfolio/screen/cv-editor?lang=hr))
* motivacijsko pismo
* suglasnost roditelja.

Obrazac prijavnice i suglasnosti roditelja učenici mogu podići kod tajnice Škole, te skinuti s web stranice [Škole](https://obs-bj.hr/erasmus/).

Kompletna prijavna dokumentacija šalje se na adresu katarina.belancic@skole.hr ili predaje u tajništvo škole.

Prijavnu dokumentaciju kandidati su dužni predati u propisanom roku.

Nepotpune i/ili nepravovremene prijave neće se uzeti u razmatranje.

**Kriteriji odabira kandidata:**

* Opći uspjeh u školskoj godini 2023./24.
* Prosjek ocjena iz stručnih predmeta u školskoj godini 2023./24.
* Prosjek ocjena iz stručnih predmeta u školskoj godini 2024./25.
* Znanje engleskog jezika
* Vladanje
* Motivacijsko pismo
* Intervju s kandidatima

**Način bodovanja:**

* Vladanje – uzorno=5 bodova, ako nije uzorno bodovi se smanjuju za 1 bod
* Motiviranost za sudjelovanje u projektu i za stjecanje novih znanja i vještina – motivacijsko pismo (do 5 bodova)
* Intervju – razgovor o interesima i razlozima za prijavu, očekivanjima (do 5 bodova)
* Intervju na engleskom jeziku (do 5 bodova)
* Opći uspjeh i prosjek ocjena bodovat će se na sljedeći način:
	+ Odličan=3 boda
	+ Vrlo dobar= 2 boda
	+ Dobar=1 boda
* Prijavitelj može dobiti dodatne bodove na temelju sljedećih kriterija za koje će se dokazi uzeti iz školske administracije:
	+ ako je iz socijalno ugrožene obitelji – 1 bod
	+ ako je učenik putnik i do mjesta stanovanja ima više od 20 km po Google Mapsu – 1 bod
	+ ako je učenik s invaliditetom – 1 bod
	+ ako pohađa nastavu po individualiziranom ili prilagođenom programu – 1 bod
	+ ako je sudjelovao na natjecanju u struci
		- na školskoj razini – 1 bod
		- na županijskoj razini – 2 bod
		- na državnoj razini – 3 boda.

**Objava i trajanje natječaja:**

Natječaj se objavljuje 31. ožujka 2025. i traje do 8. travnja 2025. u 14 sati.

Intervju s učenicima održat će se po naknadno utvrđenom rasporedu, učenici će biti obaviješteni.

Natječaj je objavljen na web stranici Škole i na vratima zbornice.

**Objava rezultata natječaja i pravo žalbe:**

Privremeni rezultati natječaja bit će objavljeni na web stranici Škole i na vratima zbornice najkasnije 17. travnja 2025.

Učenici imaju pravo uvida u natječajnu dokumentaciju i pravo žalbe najkasnije do 25. travnja 2025. u 12 sati. Žalbe se predaju u Tajništvo škole.

Objava konačnih rezultata Natječaja bit će najkasnije 26. travnja 2025.

**Povjerenstvo:**

Povjerenstvo za izbor kandidata u zadanom će roku na svojoj sjednici razmotriti i ocijeniti prijave prema gore spomenutim kriterijima, održati intervju sa svakim prijavljenim učenikom i izabrati učenike.

Povjerenstvo djeluje u sastavu:

1. koordinatorica Erasmus+ projekata, Katarina Belančić Jurić
2. nastavnik strojarske struke, Danijel Horvat
3. članica Erasmus+ tima, Ivana Tudić
4. članica Erasmus+ tima, Dorotea Gašparić

**Zaštita osobnih podataka:**

Postupak odabira učenika i obrada njihovih podataka vršit će se samo u svrhu provođenja ovog Natječaja u skladu sa Zakonom o zaštiti osobnih podataka.

**Dodatne informacije:**

Za sve dodatne upite i informacije vezane za ovaj Natječaj, učenici se mogu obratiti knjižničarki Katarini Belančić Jurić, osobno ili na adresu: katarina.belancic@skole.hr.

 Ravnatelj Obrtničke škole Bjelovar

 Dejan Ivković, dipl. ing.